stanford-oval/wikipedia huggingface dataset:
Perintövero
Perintövero Suomessa > Perintöverotaulukot > II veroluokka

| Perintöosuus | vero alarajan kohdalla | vero-% ylimenevästä osasta |
| --- | --- | --- |
| 20 000 - 40 000 € | 100 € | 19 % |
| 40 000 - 60 000 € | 3 900 € | 25 % |
| 60 000 - 200 000 € | 8 900 € | 29 % |
| 200 000 - 1 000 000 € | 49 500 € | 31 % |
| 1 000 000 - | 297 500 € | 33 % |
Lailla 1320/2016 laskettiin II veroluokan 1. ja 2. portaiden veroprosenttia kahdella prosenttiyksiköllä; laskettiin 3. portaan yläraja 200 000 euroon sekä veroprosenttia neljällä prosenttiyksiköllä; luotiin uusi neljäs porras jonka alaraja on 200 000 euroa, yläraja 1 000 000 euroa ja veroprosentti 31 sekä laskettiin 1 000 000 euroa ylittävän perintöosuuden osalta veroprosenttia kolmella prosenttiyksiköllä. Laki tuli voimaan 1.tammikuuta 2017. Verotettava osuus voi vielä pienetä puoliso- tai alaikäisyysvähennyksen myötä.
Perintövero Suomessa > Perintöverotaulukot > Vanha verotus > 2008

Perintövero muuttui vuoden 2008 alussa kun verotettavan perinnön alaraja nousi 3 400 eurosta 20 000 euroon.
| Perintöosuus | vero alarajan kohdalla | vero-% ylimenevästä osasta |
| --- | --- | --- |
| 20 000 - 40 000 € | 100 € | 10 % |
| 40 000 - 60 000 € | 2 100 € | 13 % |
| 60 000 - | 4 700 € | 16 % |
II veroluokassa vero on asteikon mukainen vero kaksinkertaisena.
Perintövero Suomessa > Perintöverotaulukot > Vanha verotus > 2007 ja ennen

| Perintöosuus | vero alarajan kohdalla | vero-% ylimenevästä osasta |
| --- | --- | --- |
| 3 400 - 17 000 € | 85 € | 10 % |
| 17 000 - 50 000 € | 1 445 € | 13 % |
| 50 000 - | 5 735 € | 16 % |
Vanhassa perintöverossa myös veroluokat asettuivat toisin.
I veroluokka: perinnönjättäjän aviopuoliso, lapsi, aviopuolison lapsi, ottolapsi, vanhemmat, ottovanhemmat, lapsen tai ottolapsen rintaperillinen, kihlakumppani ja tietyissä tilanteissa avopuoliso.
II veroluokka: perinnönjättäjän sisarus, sisaruspuoli, tai niiden jälkeläinen.
III veroluokka: perinnönjättäjän muut sukulaiset ja vieraat.
Verotettavan perintöosuuden arvo vahvistetaan täysin sadoin euroin siten, että ylimenevät eurot jätetään ottamatta huomioon.
Perintövero muualla

Euroopassa perintöverosta ovat luopuneet esimerkiksi Portugali (2003), Ruotsi (2005), Venäjä (2006), Itävalta (2008) ja Norja (2014).
Esimerkiksi Saksassa, Ranskassa, Isossa-Britanniassa ja Yhdysvalloissa perintövero on käytössä. Valtaosa EU-maista suosii perintöveroa.
Suomen perintö- ja lahjavero on muihin Euroopan maihin nähden keskitasoa. OECD-maihin verrattuna Suomen perintövero on hieman korkeampi.
Keskustelua

Taloustieteilijöiden selvä enemmistö pitää perintöveroa muita veroja vähemmän haitallisena talouskasvulle. 76 % Ekonomistikoneen vastaajista oli tämän väitteen kanssa joko samaa mieltä tai vahvasti samaa mieltä, joskin osa heistä täsmensi tarkoittavansa muilla esimerkiksi tuloveroja muttei kaikkia veroja. OECD:n mukaan yritysten verottaminen on talouskasvulle haitallisinta, työn (palkan) verottaminen seuraavaksi haitallisinta, sitten omaisuuden ja perintöjen verottaminen, sitten kulutuksen verottaminen ja vähiten haitallista kiinteistöverotus.
Petteri Orpon hallitus linjasi hallitusohjelmassaan selvittävänsä perintöveron korvaamista perintönä saadun omaisuuden luovutusvoittojen verotuksella. Perintöverossa verotetaan omaisuuden koko arvoa, ja luovutusvoittoverossa omaisuuden arvonnousua. Perinnön arvonnousuun liittyvä vero maksetaan vasta siinä vaiheessa, kun omaisuus realisoidaan.
Keskustelua > Tuloerot

Suomessa perintöveroa maksavat eniten pienituloiset suhteessa nettotuloihinsa.
Thomas Pikettyn mielestä perintöveron poistaminen ei olisi järkevä vaihtoehto, koska perintöveron avulla voidaan tasata varallisuuseroja. Suuret erot varallisuudessa ja ansiotuloissa johtavat yhteiskunnan laajaan eriarvoistumiseen. Pikettyn mukaan varallisuuden keskittyminen uhkaa meritokratiaa, hidastaa talouskasvua ja murentaa demokratiaa.
Keskustelua > Yrityksen sukupolvenvaihdos

Perintöverossa on suuri huojennus sukupolvenvaihdosten tapauksessa, mikä laskee veron todella matalaksi, jopa vain muutamaan prosenttiin. Vero voi saada aikaan sen, että yritys myydään, jolloin se saattaa päätyä paremmalle omistajalle, joskus yrityksen työntekijälle. Lauri Finérin mukaan on havaittu, että maissa joissa on perintövero, perintöön kuuluvat yritykset ovatkin menestyneet paremmin.
Aiheesta muualla

Verohallinto - Tietoja perinnön ja lahjan verotuksesta
Helppokäyttöinen vuoden 2009 lainsäädännön mukainen perintöverolaskuri (Arkistoitu – Internet Archive)
Ihana kamala perintövero – 12 ehdotusta perintö- ja lahjaveron korjaamiseksi Kalevi Sorsa -säätiön raportti
6,35 mm Browning

6,35 mm Browning -patruuna
6,35 mm Browning (tunnettu myös nimillä .25 ACP (Automatic Colt Pistol) ja 6,35 × 16mmSR) on John Browningin vuonna 1906 suunnittelema puolilaippainen, keskisytytteinen 6,35 mm:n pistoolinpatruuna.
Saksalainen Decker tuotti myös revolvereita tälle patruunalle, tunnetumpi se on kuitenkin ns. "liivintaskupistoolien" patruunana. Colt Model 1908 Vest sekä Raven MP-25 ja Walther M9 ovat tälle patruunalle suunniteltuja.
6,35 mm Browningia käyttävät aseet ovat pienikokoisina helposti piilotettavia itsepuolustusaseita, joiden luvallisia käyttäjiä ovat esimerkiksi turvamiehet. Myös sotilaiden vara-aseissa on käytetty tätä kaliiperia.
Luddingsbo

| Luddingsbo |
| --- | --- |
 Luddingsbo
 Koordinaatit: 58°30′31″N, 16°07′52″E 
Valtio:   Ruotsi
Lääni:  Itä-Götanmaan lääni
Maakunta:  Itä-Götanmaa
Kunta:  Söderköping
Väkiluku (31.12.2023):  212
Luddingsbo on taajama Söderköpingin kunnassa Itä-Götanmaan läänissä samannimisessä  historiallisessa maakunnassa Ruotsissa. Taajamassa oli 212 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Luddingsbo Wikimedia Commonsissa
FA Cup

| FA Cup |
| --- | --- |
 Meneillään oleva kausi FA Cup 2024–2025 
 FA Cupin logo
Laji:  jalkapallo
Maa(t):  Englanti
Perustettu:  1871
Joukkueita:  745 (2024–25)
Hallitseva mestari:  Manchester United
Eniten mestaruuksia:  Arsenal FC (14)
Aiheesta muualla
FA Cup
Kiertopokaali
Football Association Challenge Cup eli FA Cup on englantilainen jalkapalloturnaus, joka tunnetaan suomeksi myös nimellä Englannin cup.
FA Cup on maailman vanhin jalkapalloturnaus. Se järjestettiin ensimmäisen kerran kaudella 1871–1872, jolloin voittaja oli Wanderers. Sittemmin myös muissa maissa on alettu järjestää vastaavanlaisia cup-muotoisia kilpailuja.
Pelisysteemi

Cup pelataan kokonaisuudessaan pudotuspeleinä ja otteluparit arvotaan, tosin karsintakierros pelataan alueellisesti, jotta pienten seurojen matkakustannukset eivät kasvaisi liiaksi. Ensimmäinen ja toinen kierros pelattiin aiemmin jaettuna pohjoisiin ja eteläisiin ottelupareihin, mutta tästä luovuttiin kauden 1997–1998 jälkeen. Kotijoukkue ratkaistaan arvalla. Ottelun päättyessä tasan uusintaottelu pelataan vierasjoukkueen kentällä. Seurat voivat myös sopia keskenään ottelun jatkoajan järjestämisestä, sekä mahdollisesta rangaistuspotkukilpailusta. Uusintaotteluissa näin toimitaan aina, aikaisemmin oli tavallista pelata jopa lukuisia uusintaotteluita.
Cup alkaa elokuussa, jolloin järjestetään ylimääräinen karsintakierros matalilla sarjatasoilla pelaaville joukkueille. Tälle kierrokselle voi osallistua lähes mikä tahansa Englannin jalkapalloliiton eli FA:n jäsenseura, jolla perusasiat ovat kunnossa. Tämän jälkeen pelataan esikierros, neljä karsintakierrosta ja kuusi varsinaisen cupin kierrosta sekä välierät ja loppuottelu. Kaikki Englannin Valioliigassa ja The Football Leaguen sarjoissa pelaavat joukkueet saavat osallistua, samoin kuin liigan ulkopuoliset seurat, mikäli ne ovat osallistuneet edelliskaudella FA Trophyyn tai FA Vaseen ja pelaavat seuraavalla kaudella jossakin sarjassa. Seuralla pitää olla myös mitat täyttävä stadioni.
Välierät pelataan puolueettomilla kentillä. Loppuottelu on pelattu tavallisesti Lontoon Wembley Stadiumilla, mutta remontin takia vuosina 2001–2006 ottelu pelattiin Millennium Stadiumilla Walesin Cardiffissa, mikä oli ensimmäinen kerta kun loppuottelu pelattiin muualla kuin Englannissa. Ennen Wembleytä käytössä oli myös muita stadioneita.
Cupin voittaja pääsee Eurooppa-liigan ensimmäiselle kierrokselle. Mikäli voittaja kuitenkin pääsee Valioliigan sijoituksensa kautta Mestarien liigaan, menee Eurooppa-liigan paikka loppuottelun hävinneelle joukkueelle. Mikäli molemmat loppuottelijat pääsevät Mestarien liigaan, saa Valioliigassa seuraavana oleva joukkue Eurooppa-liiga paikan.
Tilastoja > Kymmenen menestyneintä joukkuetta

| Sija | Seura | Voittoja | Ensimmäinen voitto | Viimeisin voitto | 2>  sijoja | Viimeisin 2>  sija |
| --- | --- | --- | --- | --- | --- | --- |
| 1 | Arsenal | 14 | 1930 | 2020 | 7 | 2001 |
| 2 | Manchester United | 12 | 1909 | 2024 | 9 | 2023 |
| 3 | Chelsea | 8 | 1970 | 2018 | 8 | 2022 |
| 4 | Liverpool | 8 | 1965 | 2022 | 7 | 2012 |
| 5 | Tottenham Hotspur | 8 | 1901 | 1991 | 1 | 1987 |
| 6 | Manchester City | 7 | 1904 | 2023 | 5 | 2024 |
| 7 | Aston Villa | 7 | 1887 | 1957 | 4 | 2015 |
| 8 | Newcastle United | 6 | 1910 | 1955 | 7 | 1999 |
| 9 | Blackburn Rovers | 6 | 1884 | 1928 | 2 | 1960 |
| 10 | Everton | 5 | 1906 | 1995 | 8 | 2009 |
Aiheesta muualla

Wikimedia Commonsissa on kuvia tai muita tiedostoja aiheesta .
FA Cupin sivusto
Manchester United ja Chelsea olivat vastakkain finaalissa vuonna 2007, jolloin Chelsea voitti jatkoajalla 1-0.
Löfström

Löfström on ruotsinkielinen sukunimi. Löfström-nimisiä henkilöitä:
Erik Johan Löfström (1837–1891), suomalainen Helsingissä vaikuttanut sokerileipuri ja helsinkiläisen Löfströmin kahvilan perustaja
Ernst Löfström (1865–1937), suomalainen kenraalimajuri
Folke Löfström (1910–2005), ruotsalainen arkkitehti
Jan Löfström (s. 1952), suomalainen sosiologian dosentti, professori ja yliopistotutkija
Kaarina Löfström (s. 1941), suomalainen arkkitehti
Kalle Löfström (s. 1984), suomalainen muusikko ja säveltäjä
Karl Löfström (1903–1984), suomalainen upseeri ja fotogrammetrian asiantuntija
Mats Löfström (s. 1983), ahvenanmaalainen poliitikko ja kansanedustaja
Theodor Wilhelm Löfström (1859–1907), suomalainen lääkäri ja lääkintöneuvos.
Kuvitteellisia henkilöitä

Alexander Löfström, fiktiivinen hahmo ruotsalaisessa TV-sarjassa Onnea onkimassa
| --- | --- |
: Tällä täsmennyssivulla luetellaan henkilöitä, joilla on sama sukunimi.
Ewert Karlsson

| Ewert Karlsson |
| --- | --- |

Henkilötiedot
Koko nimi:  Ewert (Evert) Gustaf Adolf Karlsson
Syntynyt: 6. marraskuuta 1918 Mogata, Ruotsi
Kuollut: 5. tammikuuta 2004 (85 vuotta) Huddinge, Ruotsi
Ammatti:  pilapiirtäjä, kuvittaja
Taiteilija
Salanimi:  EWK
Palkinnot
 Illis quorum 
Aiheesta muualla
Kotisivut
Ewert (Evert) Gustaf Adolf Karlsson (tunnettu kirjainyhdistelmällä EWK; 6. marraskuuta 1918 Mogata – 5. tammikuuta 2004 Huddinge) oli ruotsalainen pilapiirtäjä ja kuvittaja. Hän oli alallaan Ruotsin merkittävimpiä. Karlsson piirsi yli 40-vuotisen uransa aikana kymmeniätuhansia kuvia ja voitti useita kansainvälisiä palkintoja. Aivohalvauksen seurauksena 75-vuotiaana hänen kehonsa oikea puoli halvaantui, minkä jälkeen hän opetteli piirtämään vasemmalla kädellä.
Karlssonin pilapiirroksia julkaistiin muun muassa Aftonbladetissa, New York Timesissa, Lifessa ja Newsweekissä. Hän myös kuvitti esimerkiksi Runer Jonssonin Vicke Viking -lastenkirjoja.
Kuvia

Thomas Qvarsebon tekemä Karlssonin muotokuva Huddingessa.
Karlssonin töitä näytillä Fullerstan kartanossa.
Karlssonin hautakivi Huddingessa.
Aiheesta muualla

Kuvia tai muita tiedostoja aiheesta Ewert Karlsson Wikimedia Commonsissa
EWK-sällskapet (ruotsiksi)
| Auktoriteettitunnisteet  |
| --- | --- |
Kansainväliset:  FAST  ISNI 2  VIAF  WorldCat 
Kansalliset:  Norja  Saksa  Suomi (KANTO)  Yhdysvallat  Ruotsi  Tšekki  Korea  Alankomaat 
Taiteenala:  KulturNav 
Muut:  Europeana  IdRef
Richard Heinberg

| Richard Heinberg |
| --- | --- |

Henkilötiedot
Syntynyt: 21. lokakuuta 1950
Kansalaisuus:   Yhdysvallat
Ammatti:  kirjailija, toimittaja
Kirjailija
Tyylilajit:  Tietokirjallisuus
Aiheet:  Öljyhuippu, Kestävä kehitys, Hengellisyys
Esikoisteos:  The Party's Over: Oil, War, and the Fate of Industrial Societies
Aiheesta muualla
Kotisivut
Löydä lisää kirjailijoitaKirjallisuuden teemasivulta
Richard Heinberg (s. 21. lokakuuta 1950) on yhdysvaltalainen kirjailija ja toimittaja, joka on kirjoittanut laajasti ekologisista kysymyksistä sekä öljyhuipusta. Heinberg on Post Carbon Instituten tutkijajäsen ja hän on kirjoittanut 13 kirjaa.
Kirjallinen toiminta

Tutkittuaan kymmenen vuotta maailman mytologiaa Heinberg julkaisi vuonna 1989 ensimmäisen kirjansa Memories and Visions of Paradise: Exploring the Universal Myth of a Lost Golden Age. Laajennettu toinen laitos julkaistiin vuonna 1995. Hänen seuraava kirjansa, Celebrate the Solstice: Honoring the Earth's Seasonal Rhythms through Festival and Ceremony., julkaistiin vuonna 1993.
Heinberg käsitteli 1990-luvun loppupuolen kirjoissaan ihmiskunnan ja luonnon välistä suhdetta.
Hänen tunnetuin teoksensa on vuonna 2003 ilmestynyt The Party’s Over: Oil, War, and the Fate of Industrial Societies. Kirjassa hän käsitteli maailmanhistoriaa ja teollistumista ekologisesta näkökulmasta. Hän päätteli 1900-luvun talouskasvun perustuneen suurimmalta osalta maaöljyn hyödyntämiselle. Maaöljy on uusiutumaton luonnonvara ja sen tuotanto on alisteinen M. King Hubbertin vuonna 1956 määrittelemälle tuotantohuipulle. Elintason kasvu oli Heinbergin mukaan maaöljylle perustunut juhla, ja huippua seuraava tuotannon lasku on ”juhlan loppu”. Huipun todennäköinen seuraus on yhteiskunnallinen romahdus. Hän rakensi näkemyksensä monilta osin William R. Cattonin sekä Joseph Tainterin teorioille.
Vuoden 2004 kirjassaan Powerdown: Options and Actions for a Post-Carbon World Heinberg arvioi yhteiskuntien erilaisia mahdollisia vastauksia öljyhuipun todellisuuteen. Hän toivoi kehityksen johtavan kulutuksen tietoiseen vähentämiseen ja yhteiskuntien yksinkertaistamiseen, mutta pelkäsi etenkin Yhdysvaltain reaktion olevan ajautuminen resurssisotiin.
Toukokuussa 2011 Heinberg julkaisi yhdennentoista kirjansa The End of Growth, joka tarkastelee kasvun päättymistä ensisijaisesti talouden ja taloushistorian näkökulmista. Kirjassaan Heinberg olettaa, että suuret instituutiot ja talouden toimijat ovat kykenemättömiä ohjaamaan muutosta. Sopeutumisen kasvun jälkeiseen yhteiskuntaan on lähdettävä yksilöistä, perheistä ja paikallisyhteisöistä. Hän kannattaa toimintaa, jossa paikalliset pienet toimijat vähentävät riippuvuuttaan teollisista järjestelmistä ja ryhtyvät, paitsi tuottamaan omia elämän välttämättömyyksiään, rakentamaan todellisia yhteisöjä.
Julkaisut

Memories and Visions of Paradise: Exploring the Universal Myth of a Lost Golden Age (1989; uudistettu laitos 1995)
Celebrate the Solstice: Honoring the Earth’s Seasonal Rhythms through Festival and Ceremony (1993)
A New Covenant with Nature: Notes on the End of Civilization and the Renewal of Culture (1996)
Cloning the Buddha: The Moral Impact of Biotechnology (1999)
The Party’s Over: Oil, War, and the Fate of Industrial Societies (2003; uudistettu laitos 2005)
Powerdown: Options and Actions for a Post-Carbon World (ISBN 9780865715103) (2004)
The Oil Depletion Protocol: A Plan to Avert Oil Wars, Terrorism and Economic Collapse (2006, ISBN 9780865715639),
Peak Everything: Waking Up to the Century of Declines (2007, ISBN 9780865715981).
Blackout: Coal, Climate, and the Last Energy Crisis (2009).   (ISBN 9780865716568)
The Post Carbon Reader: Managing the 21st Century’s Sustainability Crises, toimittajina Richard Heinberg & Daniel Lerch (2010) ISBN 978-0970950062
The End of Growth (2011, ISBN 978-0865716957)
Snake Oil: How Fracking's False Promise of Plenty Imperils Our Future (2013) ISBN 978-0976751090
Afterburn: Society Beyond Fossil Fuels (2015) ISBN 978-0865717886
Our Renewable Future: Laying the Path for One Hundred Percent Clean Energy (2016) ISBN 978-1610917797, co-authored by Richard Heinberg and David Fridley
Aiheesta muualla

Post Carbon Institute
Richard Heinbergin kotisivu
OneWorldTV:n Richard Heinbergin videohaastattelu (Arkistoitu – Internet Archive)
Haastattelu: (lokakuun 21., 2006) The Oil Depletion Protocol (Arkistoitu – Internet Archive)
Haastattelu, heinäkuu 2006 (Arkistoitu – Internet Archive)
Oil, Smoke & Mirrors Richard Heinbergin haastatteluja koskien öljyhuippua.
Critique of Civilization (Arkistoitu – Internet Archive) Heinbergin esitelmä International Society for the Comparative Study of Civilizations -järjestön 24. vuotuisessa tapaamisessa 15. kesäkuuta 1995.
BLIND SPOT Documentary (Arkistoitu – Internet Archive), virallinen kotisivu.
Öljyhuippu
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Belgia  Yhdysvallat  Japani  Tšekki  Korea  Alankomaat 
Tieteilijät:  CiNii 
Henkilöt:  DDB 
Muut:  Europeana  IdRef
Keski-Pohjanmaan Kamariorkesteri

Keski-Pohjanmaan Kamariorkesteri (engl. Ostrobothnian Chamber Orchestra) on Kokkolassa kotiansa pitävä 20 soittajan kamariorkesteri. Orkesterin taiteellinen johtaja oli Sakari Oramo, jota vuonna 2019 seurasi Malin Broman. Isommissa sinfoniakokoonpanoissa lähiseudun ammattimuusikoilla vahvistettuna orkesteri käyttää nimeä Kokkolan Orkesteri.
Keski-Pohjanmaan Kamariorkesteri esiintyy säännöllisesti koti- ja ulkomaisilla musiikkijuhlilla. Ulkomaankiertueita on tehty Euroopan maihin, Japaniin ja New Yorkiin. Orkesterin ohjelmisto kattaa aikakaudet barokista nykyaikaan. Erityisesti aikamme suomalaisen musiikin lähettiläänä orkesteri on tehnyt tärkeää työtä. Monikymmenvuotinen yhteistyö orkesterin nimikkosäveltäjän Pehr Henrik Nordgrenin (1944–2008) kanssa oli poikkeuksellisen hedelmällistä. Yhteydet pohjoismaisiin ja Baltian maiden nykysäveltäjiin ovat olleet tiiviit. Orkesteri on kantaesittänyt lähes 150 teosta, joista suuri osa on omia tilauksia. Orkesterin levytuotanto kattaa yli 60 levytystä.
Syksyllä 2018 orkesteri aloittaa konserttisarjan, jossa esitetään kaikki Beethovenin yhdeksän sinfoniaa. Konserttisarja päättyy 2020, jolloin  Kokkola täyttää 400 vuotta ja on kulunut 250 vuotta Beethovenin syntymästä. Sarjan päätökseksi esitettävässä yhdeksännessä sinfoniassa on mukana Tapiola Sinfonietta. Kapellimestareina toimivat Sakari Oramo, Klaus Mäkelä, John Storgårds ja Juha Kangas.
Historia

Keski-Pohjanmaan Kamariorkesteri sai alkunsa Juha Kankaan vuonna 1972 perustamasta Keski-Pohjanmaan musiikkiopiston oppilasorkesterista. Soittajisto kehittyi ja heräsi ajatus ammattimaisesta ja organisoidusta orkesterista. Vuonna 1989 kamariorkesterista tuli ammattiorkesteri.
Juha Kangas johti orkesteria vuoden 2008 loppuun saakka ja toimi vuosina 2009–2013 yhtenä orkesterin neljästä kapellimestarista, joista muut olivat Sakari Oramo, Tuomas Hannikainen ja Johannes Gustavsson. Syksyllä 2013 orkesterin taiteellisena johtajana aloitti Sakari Oramo. Konserttimestarina toimii Reijo Tunkkari.
Juha Kangas on orkesterin kunniakapellimestari.
Palkinnot

Keski-Pohjanmaan Kamariorkesterille myönnettiin vuonna 1993 Pohjoismaiden neuvoston musiikkipalkinto. Vuonna 1995 orkesteri ja kapellimestari Juha Kangas vastaanottivat Teoston Luomus-palkinnon ja vuonna 1998 Suomen Säveltäjät ry:n Madetoja-palkinnon sekä Yleisradion Vuoden levy 1998 -palkinnon. Vuonna 1999 orkesteri sai Suomen Ääni- ja kuvatallennetuottajien Janne-palkinnon ja tammikuussa 2004 orkesterin ja Tampere Filharmonian yhteinen Vasks-levy sai kansainvälisen Cannes Classical Vuoden levy -palkinnon.
Aiheesta muualla

Keski-Pohjanmaan Kamariorkesterin verkkosivut
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Norja  Ranska  BnF data  Saksa  Israel  Suomi (KANTO)  Yhdysvallat  Latvia  Tšekki  Kroatia  Puola 
Tieteilijät:  CiNii 
Taiteenala:  MusicBrainz
Bakersfield Condors

| Bakersfield Condors |
| --- | --- |

Historia:  Nova Scotia Oilers (1984 – 1988) Cape Breton Oilers (1988 – 1996) Hamilton Bulldogs (1996 – 2003) Toronto Roadrunners (2003 – 2004) Edmonton Road Runners (2004 – 2005) Oklahoma City Barons (2010 – 2015) Bakersfield Condors (2015 – ) 
Perustettu:  1984
Kaupunki:   Bakersfield, Kalifornia
Kotiareena:  Mechanics Bank Arena
– kapasiteetti:  8 700
Sarja:  AHL
Värit:                     
Toimitusjohtaja:   Keith Gretzky
Päävalmentaja:   Colin Chaulk
Yhteistyöseurat:   Edmonton Oilers (NHL)  Fort Wayne Komets (ECHL)
Infobox OKNimi-testi OK: 
Bakersfield Condors on yhdysvaltalainen jääkiekkoseura, joka on kotoisin Bakersfieldistä, Kaliforniasta. Se pelaa AHL-liigaa. Condorsin AHL-joukkue toimii NHL-seura Edmonton Oilersin farmijoukkueena. Seura tunnettiin aikaisemmin nimellä Oklahoma City Barons.
Bakersfieldissa pelasi aikaisemmin samanniminen joukkue ECHL-sarjassa. ECHL-sarjan Bakersfield Condor muutti vuonna 2015 Virginian Norfolkiin, jossa seura vaihtoi nimensä Norfolk Admiralsiksi.
Joukkue kaudella 2024–2025

(Tilanne 7. maaliskuuta 2025)
| Maalivahdit> Numero | Maalivahdit>  | Maalivahdit> Pelaaja | Maalivahdit> Kätisyys | Maalivahdit> Sopimus | Maalivahdit> Syntymäpaikka |
| --- | --- | --- | --- | --- | --- |

| 33 |  | Olivier Rodrigue | L | 2025 | Chicoutimi, Québec, Kanada |
| 60 |  | Collin Delia | L | 2025 | Rancho Cucamonga, Kalifornia, Yhdysvallat |
| Puolustajat> Numero | Puolustajat>  | Puolustajat> Pelaaja | Puolustajat> Kätisyys | Puolustajat> Sopimus | Puolustajat> Syntymäpaikka |
| --- | --- | --- | --- | --- | --- |

| 4 |  | Cam Dineen (A) | L | 2026 | Toms River, New Jersey, Yhdysvallat |
| 5 |  | Tyler Inamoto | L | 2025 | Barrington, Illinois, Yhdysvallat |
| 8 |  | Connor Corcoran | R | 2025 | Beeton, Ontario, Kanada |
| 25 |  | Philip Kemp (A) | R | 2025 | Greenwich, Connecticut, Yhdysvallat |
| 41 |  | Alex Kannok-Leipert | R | 2025 | Regina, Saskatchewan, Kanada |
| 44 |  | Josh Brown | R | 2027 | London, Ontario, Kanada |
| 47 |  | Ronnie Attard | L | 2025 | White Lake Township, Michigan, Yhdysvallat |
| 58 |  | Connor Carrick | R | 2025 | Orland Park, Illinois, Yhdysvallat |
|   |  | Alec Regula | R | 2025 | West Bloomfield Township, Michigan, Yhdysvallat |
| Hyökkääjät> Numero | Hyökkääjät>  | Hyökkääjät> Pelaaja | Hyökkääjät> Kätisyys | Hyökkääjät> Pelipaikka | Hyökkääjät> Sopimus | Hyökkääjät> Syntymäpaikka |
| --- | --- | --- | --- | --- | --- | --- |

| 9 |  | Drake Caggiula | L | KH / VLH | 2025 | Pickering, Ontario, Kanada |
| 11 |  | James Hamblin | L | VLH / KH | 2026 | Edmonton, Alberta, Kanada |
| 12 |  | Jayden Grubbe | R | KH | 2026 | Calgary, Alberta, Kanada |
| 13 |  | Ethan De Jong | R | OLH | 2025 | North Vancouver, Brittiläinen Kolumbia, Kanada |
| 14 |  | Cameron Wright | R | LH | 2025 | Newmarket, Ontario, Kanada |
| 15 |  | Noah Philp | R | KH | 2025 | Canmore, Alberta, Kanada |
| 19 |  | Daniel D'Amato | L | OLH | 2025 | Maple, Ontario, Kanada |
| 20 |  | Bryce Kindopp | R | OLH | 2025 | Lloydminster, Alberta, Kanada |
| 21 |  | Matthew Savoie | R | KH | 2027 | St. Albert, Alberta, Kanada |
| 22 |  | Matvei Petrov | R | LH | 2026 | Gus-Hrustalnyi, Venäjä |
| 24 |  | Jacob Perreault | R | OLH | 2025 | Hinsdale, Illinois, Yhdysvallat |
| 27 |  | James Stefan | R | OLH | 2027 | Laguna Beach, Kalifornia, Yhdysvallat |
| 29 |  | Lane Pederson | R | KH | 2025 | Saskatoon, Saskatchewan, Kanada |
| 34 |  | Roby Järventie | L | VLH | 2025 | Tampere, Suomi |
| 39 |  | Seth Griffith (C) | R | KH / OLH | 2026 | Wallaceburg, Ontario, Kanada |
| 42 |  | Alex Swetlikoff | L | KH | 2025 | Kelowna, Brittiläinen Kolumbia, Kanada |
| 48 |  | Ethan Keppen | L | VLH | 2025 | Whitby, Ontario, Kanada |
| 49 |  | Max Jones | L | LH | 2026 | Rochester, Michigan, Yhdysvallat |
Joukkue kaudella 2024–2025 > Valmennus & Joukkueenjohto

Päävalmentaja: Colin Chaulk
Apuvalmentaja: Adam Krug
Apuvalmentaja: Keith McCambridge
Maalivahtivalmentaja: Kelly Guard
Videovalmentaja: Kris Horn
Fysiikkavalmentaja: Travis Lay
Huoltopäällikkö: Matt Brayfield
Toimitusjohtaja: Keith Gretzky
Omistaja: Daryl Katz
Lähde: EliteProspects
Aiheesta muualla

Bakersfield Condorsin verkkosivut (englanniksi)